Mateo 12 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Alur Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Ashaninka Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgium French Mumuii Awiemɔ Belize Kriol Bengali Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Changana (Mozambique) Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Chuabo Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Cubeo Czech Czech Mumuii Awiemɔ Dangme Denmark Drehu Dutch Dutch Mumuii Awiemɔ Ecuador Mumuii Awiemɔ Efik Emberá (Catío) Emberá (Northern) Estonia Ewe Fiji Filipi Mumuii Awiemɔ Finland French French Mumuii Awiemɔ Ga Galician Garifuna Georgia Germany Germany Mumuii Awiemɔ Ghana Mumuii Awiemɔ Gitonga Guahibo Guambiano Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hiri Motu Hondura Mumuii Awiemɔ Hungary Hungary Mumuii Awiemɔ Iceland Igbo Iloko India Mumuii Awiemɔ Indonesia Indonesia Mumuii Awiemɔ Inga Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Jamaican Creole Japan Japan Mumuii Awiemɔ Javanese Kabiye Kamba Kannada Karen (S'gaw) Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korea Korea Mumuii Awiemɔ Kosrae Krio Kwangali Kwanyama Laos Latvia Lingala Lithuania Luganda Lunda Luo Luvale Macedonia Macua Madagascar Mumuii Awiemɔ Malagasy Malawi Mumuii Awiemɔ Malay Malayalam Malaysia Mumuii Awiemɔ Malta Mambwe-Lungu Mapudungun Marathi Marshallese Maya Mexico Mumuii Awiemɔ Mixtec (Guerrero) Moore Mozambique Mumuii Awiemɔ Myanmar Navajo Ndau Ndebele Ndebele (Zimbabwe) Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nyaneka Nyungwe Nzema Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Pennsylvania German Persia Peru Mumuii Awiemɔ Pohnpei Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Páez Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Rapa Nui Romania Ronga Russia Russia Mumuii Awiemɔ Salvador Mumuii Awiemɔ Samoa Sango Sateré-Mawé Sena Sepedi Sepulana Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovak Mumuii Awiemɔ Slovenia Slovenia Mumuii Awiemɔ Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tiv Tojolabal Tok Pisin Tonga Torres Strait Creole Totonac Tshiluba Tshwa Tsonga Turkey Turkmen Tuvalu Twi Tzotzil Uighur (Cyrillic) Ukrain Umbundu Urdu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Wayuunaiki Xavante Xhosa Yoruba Zambia Mumuii Awiemɔ Zapotec (Isthmus) Zimbabwe Mumuii Awiemɔ Zulu\nNɔ Ni Mateo Ŋma 12:1-50\nYesu, “Hejɔɔmɔ Gbi Lɛ Nuŋtsɔ” (1-8)\nAtsa nuu ko ni enine kome egbo (9-14)\nNyɔŋmɔ tsulɔ ni esumɔɔ (15-21)\nAtsɔ mumɔ krɔŋkrɔŋ lɛ nɔ afamɔ daimonioi (22-30)\nEsha ni akɛkeɔ (31, 32)\nTso yibii akɛleɔ lɛ (33-37)\nYona okadi (38-42)\nKɛ́ mumɔ ni he tseee lɛ ku esɛɛ (43-45)\nYesu mami kɛ enyɛmimɛi hii (46-50)\n12 Nakai be lɛ mli lɛ, Yesu yatsɔ ŋmaa* ŋmɔji komɛi amli yɛ Hejɔɔmɔ Gbi lɛ nɔ. Hɔmɔ ye ekaselɔi lɛ, ni amɛbɔi ŋmaa lɛ kpɔlɔmɔ kɛ kpemɔ.+ 2 Be ni Farisifoi lɛ na enɛ lɛ, amɛkɛɛ lɛ akɛ: “Naa! Okaselɔi lɛ miifee nɔ ni mla eŋmɛɛɛ gbɛ akɛ afeɔ yɛ Hejɔɔmɔ Gbi lɛ nɔ.”+ 3 Ekɛɛ amɛ akɛ: “Ani nyɛkaneko nɔ ni David fee be ni hɔmɔ ye lɛ kɛ hii ni fata ehe lɛ?+ 4 Bɔ ni ebote Nyɔŋmɔ shĩa lɛ mli ni amɛyaye blodo ni akɛmaa Nyɔŋmɔ hiɛ* lɛ,+ nɔ ko ni mla eŋmɛɛɛ gbɛ akɛ lɛ loo mɛi ni fata ehe lɛ yeɔ, ja osɔfoi lɛ pɛ lɛ?+ 5 Aloo nyɛkaneko yɛ Mla lɛ mli akɛ, yɛ Hejɔɔmɔ Gbii lɛ anɔ lɛ, osɔfoi lɛ tsuɔ nii yɛ sɔlemɔ shĩa lɛ mli yɛ Hejɔɔmɔ Gbi lɛ nɔ, shi abuuu amɛ akɛ amɛmiiku Mla lɛ mli?+ 6 Shi miikɛɛ nyɛ akɛ nɔ ko ni fe sɔlemɔ shĩa lɛ yɛ biɛ.+ 7 Shi eji nyɛle nɔ ni wiemɔ ni ji, ‘Mɔbɔnalɛ mitaoɔ+ shi jeee afɔle’+ lɛ tsɔɔ kulɛ, nyɛbuŋ mɛi ni yeee fɔ lɛ fɔ. 8 Ejaakɛ gbɔmɔ Bi lɛ ji Hejɔɔmɔ Gbi Lɛ Nuŋtsɔ.”+ 9 Be ni eshi jɛmɛ lɛ, ebote amɛkpeehe lɛ, 10 ni naa! nuu ko yɛ jɛmɛ ni enine kome egbo!+ No hewɔ lɛ, bɔ ni afee ni amɛná sane ko amɛshi lɛ lɛ, amɛbi lɛ akɛ, “Ani mla ŋmɛɔ gbɛ akɛ atsaa mɔ ko yɛ Hejɔɔmɔ Gbi lɛ nɔ?”+ 11 Ekɛɛ amɛ akɛ: “Nyɛteŋ namɔ ni kɛ́ eyɛ gwantɛŋ kome, ni nakai gwantɛŋ lɛ gbee bu mli yɛ Hejɔɔmɔ Gbi lɛ nɔ lɛ, eyamɔŋ lɛ ni ejie lɛ kɛje bu lɛ mli?+ 12 Ani gbɔmɔ jara waaa kwraa fe gwantɛŋ? No hewɔ lɛ, mla ŋmɛɔ gbɛ akɛ afeɔ nɔ ko kpakpa yɛ Hejɔɔmɔ Gbi lɛ nɔ.” 13 Kɛkɛ ni ekɛɛ nuu lɛ akɛ: “Kpã onine mli.” Ni ekpã mli, ni enine lɛ hi ekoŋŋ tamɔ enine kroko lɛ. 14 Shi Farisifoi lɛ je kpo ni amɛyakpaŋ eyi nɔ koni amɛgbe lɛ. 15 Be ni Yesu ná ele enɛ lɛ, eshi jɛmɛ. Mɛi babaoo hu nyiɛ esɛɛ,+ ni etsa amɛ fɛɛ, 16 shi efã amɛ kɛ hiɛdɔɔ akɛ amɛkahã mɛi le mɔ ni eji,+ 17 bɔ ni afee ni nɔ ni atsɔ gbalɔ Yesaia nɔ awie lɛ aba mli akɛ: 18 “Naa! Mitsulɔ+ ni mihala, mɔ ni misumɔɔ, ni miyɔɔ* ehe miishɛɛ lɛ!+ Mikɛ mimumɔ lɛ baawo emli,+ ni nɔ ni ji jalɛ sane lɛ, ebaahã efee faŋŋ ehã jeŋmaji lɛ. 19 Ebéŋ,+ ni ebolɔŋ hu, ni mɔ ko nuŋ egbee hu yɛ gbɛjegbɛi wuji lɛ anɔ. 20 Ekuŋ gãlã ko ni mli edɔ, ni egbeŋ kane mli kpãa ni tsoɔ sulii lɛ,+ kɛyashi ebaahã jalɛ sane ama shi. 21 Anɔkwa, egbɛ́i lɛ baahã jeŋmaji lɛ aná hiɛnɔkamɔ.”+ 22 Kɛkɛ ni amɛkɛ nuu ko ni yɔɔ daimonio, ni eji shwilafo kɛ mumui fɛɛ ba eŋɔɔ, ni etsa lɛ, ni nuu ni ji mumui lɛ wie, ni ena nii. 23 Ni mɛi ni bua shi lɛ fɛɛ anaa kpɛ amɛhe waa ni amɛbɔi kɛɛmɔ akɛ: “Ani enyɛŋ efee akɛ David Bi lɛ nɛ?” 24 Be ni Farisifoi lɛ nu enɛ lɛ, amɛkɛɛ akɛ: “Beelzebul,* daimonioi anɔyelɔ lɛ hewalɛ naa gbɔmɔ nɛɛ famɔɔ daimonioi lɛ.”+ 25 Akɛni ele amɛsusumɔi hewɔ lɛ, ekɛɛ amɛ akɛ: “Maŋtsɛyeli fɛɛ maŋtsɛyeli ni teɔ shi ewoɔ lɛ diɛŋtsɛ ehe lɛ hiɛ kpãtãa, ni maŋ fɛɛ maŋ loo shĩa fɛɛ shĩa ni teɔ shi ewoɔ lɛ diɛŋtsɛ ehe lɛ damɔɔɔ shi. 26 Nakai nɔŋŋ kɛ́ Satan fã Satan lɛ, ete shi ewo lɛ diɛŋtsɛ ehe; belɛ, te aaafee tɛŋŋ ni emaŋtsɛyeli lɛ aaadamɔ shi lɛ? 27 Agbɛnɛ hu, kɛ́ Beelzebul hewalɛ mikɛfamɔɔ daimonioi lɛ, namɔ hewalɛ nyɛbihii* lɛ kɛfamɔɔ amɛ mɔ? Enɛ hewɔ ni amɛbaakojo nyɛ* lɛ. 28 Shi kɛ́ Nyɔŋmɔ mumɔ lɛ mikɛfamɔɔ daimonioi lɛ, no lɛ, Nyɔŋmɔ Maŋtsɛyeli lɛ ebanina nyɛ trukaa.+ 29 Aloo te aaafee tɛŋŋ ni mɔ ko aaabote nuu hewalɔ ko shĩa ni eyashɔ̃ enibii, akɛ ja efimɔ nuu hewalɔ lɛ dã? No dani ebaanyɛ eloo eshĩa lɛ mli nibii lɛ. 30 Mɔ fɛɛ mɔ ni bɛ migbɛfaŋ lɛ, ete shi ewo mi, ni mɔ fɛɛ mɔ ni kɛ mi buaaa naa lɛ, egbɛɔ eshwãa.+ 31 “Enɛ hewɔ lɛ, miikɛɛ nyɛ akɛ, esha fɛɛ esha, loo wiemɔ fɔŋ fɛɛ wiemɔ fɔŋ* lɛ, akɛbaake gbɔmɛi, shi wiemɔ fɔŋ ni awieɔ ashiɔ mumɔ lɛ, akɛkeŋ.+ 32 Akɛ nɔkwɛmɔnɔ lɛ, mɔ fɛɛ mɔ ni baawie wiemɔ ko eshi gbɔmɔ Bi lɛ, akɛbaake lɛ;+ shi mɔ fɛɛ mɔ ni baawie eshi mumɔ krɔŋkrɔŋ lɛ, akɛkeŋ lɛ, dabi, jeee yɛ je nɛɛ* mli, loo nɔ ni baaba lɛ mli.+ 33 “Kɛ́ nyɛhã tso lɛ fee tso kpakpa lɛ, eyibii lɛ baafee ekpakpa, ni kɛ́ nyɛhã tso lɛ fee tso gbonyo lɛ, ewoŋ yibii kpakpai, ejaakɛ tso lɛ yibii akɛleɔ lɛ.+ 34 Onufui ashwiei,+ te aaafee tɛŋŋ ni nyɛ ni nyɛji mɛi fɔji lɛ, nyɛaanyɛ nibii kpakpai nyɛwie lɛ? Ejaakɛ nɔ ni eyi tsui lɛ obɔ kɛteke nɔ lɛ, no naabu lɛ wieɔ.+ 35 Gbɔmɔ kpakpa jieɔ nibii kpakpai kɛjɛɔ ejwetrii kpakpai ni ebua naa lɛ amli ehãa, ni gbɔmɔ fɔŋ hu jieɔ nibii fɔji kɛjɛɔ ejwetrii fɔji ni ebua naa lɛ amli ehãa.+ 36 Miikɛɛ nyɛ akɛ wiemɔ fɛɛ wiemɔ ni sɛɛnamɔ bɛ he ni mɛi baawie lɛ, amɛbaabu he akɔntaa+ yɛ Kojomɔ Gbi lɛ nɔ; 37 ejaakɛ owiemɔi anaa abaabu bo jalɔ yɛ, ni owiemɔi anaa abaabu bo fɔ yɛ.” 38 Kɛkɛ ni woloŋmalɔi lɛ kɛ Farisifoi lɛ ateŋ mɛi komɛi jie naa akɛ: “Tsɔɔlɔ, wɔmiitao oninenaa okadi ko wɔkwɛ.”+ 39 Ehere nɔ ekɛɛ amɛ akɛ: “Yinɔbii fɔji kɛ gbalafitelɔi* yaa nɔ amɛtaoɔ okadi, shi ahãŋ amɛ okadi ko akɛ ja gbalɔ Yona okadi lɛ.+ 40 Ejaakɛ bɔ ni Yona ye jetsɛremɔ kɛ jenamɔ gbii etɛ yɛ ŋshɔŋ loo kpeteŋkpele lɛ musuŋ lɛ,+ nakai nɔŋŋ gbɔmɔ Bi lɛ baaye jetsɛremɔ kɛ jenamɔ gbii etɛ yɛ shikpɔŋ lɛ tsui mli.+ 41 Ninivebii lɛ kɛ nɛkɛ yinɔ nɛɛ baate shi yɛ kojomɔ lɛ mli ni amɛbaabu yinɔ nɛɛ fɔ, ejaakɛ amɛtsake amɛtsui yɛ Yona shiɛmɔ lɛ hewɔ.+ Shi naa! mɔ ko ni fe Yona yɛ biɛ.+ 42 Abaatee wuoyigbɛ maŋnyɛ lɛ kɛ yinɔ nɛɛ shi yɛ kojomɔ lɛ mli ni ebaabu yinɔ nɛɛ fɔ, ejaakɛ maŋnyɛ lɛ jɛ shikpɔŋ lɛ naagbeehei lɛ eba ebabo Solomon hiɛshikamɔ lɛ toi.+ Shi naa! mɔ ko ni fe Solomon yɛ biɛ.+ 43 “Kɛ́ mumɔ ni he tseee ko je gbɔmɔ mli lɛ, eyatsɔɔ hei ni nu bɛ kɛtaoɔ hejɔɔmɔhe, ni enáaa eko.+ 44 Kɛkɛ lɛ ekɛɔ akɛ, ‘Maku misɛɛ maya mishĩa ni mifã yɛ mli lɛ mli,’ ni kɛ́ ebashɛ lɛ, enaa akɛ shĩa lɛ kã shi efolo ni abɛɛ mli, ni asaa mli. 45 Kɛkɛ lɛ eyaa ni eyaŋɔɔ mumɔi krokomɛi kpawo ni feɔ efɔŋ fe lɛ kɛfataa ehe, ni kɛ́ amɛbote mli lɛ, amɛhiɔ jɛmɛ; ni nakai mɔ lɛ naagbee shihilɛ tsɔɔ efɔŋ fe klɛŋklɛŋ nɔ lɛ.+ Nakai nɔŋŋ hu ebaaba lɛ yɛ yinɔ fɔŋ nɛɛ gbɛfaŋ.” 46 Be ni ekã he ekɛ mɛi ni bua shi lɛ wieɔ lɛ, no mli lɛ, emami kɛ enyɛmimɛi hii+ lɛ damɔ agbó lɛ naa amɛmiitao amɛkɛ lɛ awie.+ 47 No hewɔ lɛ, mɔ ko kɛɛ lɛ akɛ: “Naa! Omami kɛ onyɛmimɛi hii lɛ damɔ agbó lɛ naa amɛmiitao amɛkɛ bo awie.” 48 Ehere nɔ ekɛɛ mɔ lɛ akɛ: “Namɔ ji mimami, ni namɛi ji minyɛmimɛi hii?” 49 Ni ekpã enine mli kɛtsɔɔ ekaselɔi lɛ, ni ekɛɛ: “Naa! Mimami kɛ minyɛmimɛi hii lɛ nɛ!+ 50 Ejaakɛ mɔ fɛɛ mɔ ni feɔ mi-Tsɛ ni yɔɔ ŋwɛi lɛ suɔmɔnaa nii lɛ, nakai mɔ lɛ ji minyɛmi nuu kɛ minyɛmi yoo kɛ mimami.”+\n^ Loo “hiɛmaa blodo.”\n^ Loo “misusuma yɔɔ.”\n^ Loo “nyɛkaselɔi.”\n^ Loo “amɛbaahã ana akɛ nyɛyeɔ fɔ.”\n^ Loo “musubɔɔ fɛɛ musubɔɔ.”\n^ Loo “yinɔ nɛɛ; shihilɛ gbɛjianɔtoo nɛɛ.” Kwɛmɔ Wiemɔi Titrii Amligbalamɔ lɛ.